Erdomed a Suprax: Môžu sa užívať pri HIT? Doporučené lieky na kašeľ pri zápale priedušiek
Dobrý deň,  prosím Vás,  môžem  užívať Erdomed a abtibiotika SUPRAX, pri HIT?Aké  lieky by ste doporučili na kašeľ pri zápale  priedušiek. 
Ďakujem za odpoveď.
Dobrý deň.
Ďakujeme za Vašu otázku.
Medzi uvedenými liekmi neboli pozorované žiadne vzájomné interakcie, preto je ich súčasné užívanie možné.
Klinické štúdie potrdili pri niektorých liekoch schopnosť blokovať enzým diaminooxidázu (enzým, ktorého úlohou je rozkladať v tenkom čreve histamín). Medzi tieto lieky patrí v liečbe vlhkého kašľa používaný ambroxol (napr. Mucosolvan) a acetylcysteín (ACC long, Solmucol..). Miesto nich sú na uvoľňovanie hlienov podľa odborníkov vhooné lieky s obsahom erdosteínu (Erdomed) alebo bromhexínu. Keďže odpoveď každého pacienta na liečbu je individuálna, nemusíte sa vyhnúť zhoršeniu príznakov súvisiacich s histamínovou intoleranciou. Pokiaľ si to však zdravotný stav vyžaduje, prínos liečby je prevažujúci nad prípadnými rizikami, ktoré z nej vyplývajú. V prípade obáv sa poraďte o vhodnej liečbe s ošetrujúcim lekárom, ktorý pozná Váš zdravotný stav najlepšie.
Prajem pekný zvyšok dňa.
S pozdravom
Mgr. Barbora Bičanovská